ทองคำปิดพุ่ง 13.7 ดอลล์
สัญญาทองคำตลาดนิวยอร์กปิดพุ่งขึ้น13.7 ดอลล์ที่ 1,591.7 ดอลลาร์/ออนซ์  จากแรงซื้อชดเชยชอร์ตเซลล์
13 มี.ค. 2556

สัญญาทองคำตลาดนิวยอร์กปิดพุ่งขึ้น13.7 ดอลล์ที่ 1,591.7 ดอลลาร์/ออนซ์  จากแรงซื้อชดเชยชอร์ตเซลล์
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 13.7 ดอลลาร์ หรือ 0.87% ปิดที่ 1,591.7 ดอลลาร์/ออนซ์
นักลงทุนเข้าซื้อเพื่อชดเชยการทำชอร์ตเซลล์ ซึ่งช่วยหนุนสัญญาทองคำทะบานขึ้นเกือบ 0.9% นอกจากนี้ สัญญาทองคำยังได้รับปัจจัยบวกจากข่าวที่ว่า จีนได้นำเข้าทองคำเพิ่มขึ้นในช่วงที่ผ่านมา
นอกจากนี้ สัญญาทองคำยังได้ปัจจัยหนุนจากถ้อยแถลงของเจ้าหน้าที่กำหนดนโยบายของธนาคารกลางยุโรปที่ระบุว่า แรงกดดันด้านเงินเฟ้อในยูโรโซนกำลังบรรเทาเบาบางลง ซึ่งเป็นการส่งสัญญาณว่า อีซีบีจะยังคงดำเนินนโยบายการเงินแบบผ่อนคลายต่อไป
ทั้งนี้ โดยปกติแล้ว ทองคำจะได้รับปัจจัยบวกจากมาตรการกระตุ้นเศรษฐกิจและการเงิน เนื่องจากนักลงทุนจะเข้าซื้อโลหะมีค่า เพราะวิตกว่ามาตรการเหล่านี้อาจทำให้มูลค่าของเงินลดลง นอกจากนี้ นักลงทุนมักใช้ทองเป็นตัวปกป้องความเสี่ยงจากเงินเฟ้อซึ่งมีแนวโน้มว่าจะเกิดขึ้นจากมาตรการผ่อนคลายทางการเงินต่างๆ